Kònkùrs béł w Zbrosławicach, òb czas trzëdniowi, nôwiãkszi w Pòlsce, edukacyjny imprezë dlô ridowników „Mëszlącë ò kòniu”. Midzë ùczestników rozdóné òstałë czësto sërowé, mni jak trzëlatné kònie. Przez trzë dnie kòżdi trener miôł leno trzë półtoragòdzynné sesje na to, cobë z młodégò kònia, co nick nie rozmieje, zrobic kònia chòdzącégò pòd sodłã. Dozwòlóné bëłë blós tzw. naturalné metodë, to je bezstresowò i bez przemòcë. Wëdôwô sã to niemòżebné. Òbsãdzëcelowie i kibice ùwôżno wzérelë na robòtã trenerów. Òbsãdzëcelowie òceniwelë na bieżąco jich dzejanié, brelë doch pòd rozwôgã stopiéń drãgòtë sparłączony z wëcygniãtim kòniã. Krësztof Karpińsczi béł jedurnym trenerã, chtëren w finałowim kònkùrsu sadnął na przëszëkòwónégò przez se kònia i wiérzchã pòkònôł tor z przeszkòdama! Czej jô ju wiedzôł, że jem dobéł, jô ni mógł sã pòwstrzimac i z redotë jô stanął na sodle. Na kòniu, chtëren trzë dnie dowsladë jesz ni miôł ridownika na se! Te miónczi bëłë dlô mie pòtwierdzenim mòjich ùmiejãtnotów, słusznoscë wëbiéru żëcowi stegnë – gôdô Krësztof Karpińsczi.